Bandièra d'Occitània

La bandièra d'Occitània representa la region culturala e istorica nomenada Occitània. Dempuèi 2016, existís d'un autre costat una region administrativa nomenada Occitània qu'arbora sa pròpria bandièra.

 Bandièra de la region istorica e culturala 
La bandièra de la region istorica existís jos doas variantas tradicionalas:
 una varianta sens estela, largament utilizada. Es la varianta utilizada oficialament per la vila de Montpelhièr.
 una varianta ambe l'estala de las sèt brancas, destinada a establir una distincion ambe la bandièra del Lengadòc. Es la varianta utilizada oficialament per la vila d'Agen e las comunas occitanas d'Itàlia.

Dins las valadas occitanas d'Itàlia, en aplicacion de la lei 482-99 sus la proteccion de las minoritats lingüisticas, de nombrosas comunas organizan una ceremonia a l'entorn de la pausa de la bandièra occitana suls bastiments oficials. Un tèxt es legit en occitan e en italian, explicant los motius de la ceremonia puèi la bandièra es montada al son del Se canta. Aquesta ceremonia s'es desrotlada pel primier còp en França, dins lo vilatge daufinés de Baratier, lo 19 de novembre de 2006."Baratier", Le guide des Hautes-Alpes, en linha. Dins la region Piemont, aqueste usatge a estat oficializat en 2007 per l’ensemble de las minoritats istoricas per una lei regionala.

De variacions de la bandièra son utilizadas per de grops politics, notadament una varianta ambe l'estala de las sèt brancas, e a l'opausat la fauç e lo martèl. Aquesta es utilizada per entitats comunistas occitanas, talas coma Combat proletari, Libertat e Occitània arroja, e l'estelada eccitana que se garda sonque l'estela.

 Nòtas e referéncias 

 Vejatz tanben 

 Articles ligats 

 Lista de las bandièras e dels blasons dels territòris occitans

Categoria:Occitània
Categoria:Bandièra